als_Latn dik_Latn sag_Latn
MËSIMI 2
Kush është Perëndia?
1. Pse duhet ta adhurojmë Perëndinë?
Perëndia i vërtetë është Krijuesi i gjithçkaje. Nuk ka pasur fillim dhe nuk do të ketë fund kurrë. (Psalmi 90:2) Ai është Burimi i lajmit të mirë që gjejmë në Bibël. (1 Timoteut 1:11) Përderisa Perëndia na ka dhënë jetën, duhet të adhurojmë vetëm atë.
2. Çfarë personi është Perëndia?
Askush s’e ka parë ndonjëherë Perëndinë, sepse ai është Frymë, domethënë një formë jete më e lartë se krijesat prej mishi e gjaku në tokë. (Gjoni 1:18; 4:24) Sidoqoftë, nga gjërat që ka bërë Perëndia, mund të dallojmë personalitetin e tij. Për shembull, larmia e frutave dhe e luleve flet për dashurinë e për mençurinë e tij. Madhësia e universit flet për fuqinë e tij.
Mund të mësojmë akoma më shumë për personalitetin e Perëndisë duke lexuar Biblën. Për shembull, ajo na tregon çfarë i pëlqen e çfarë nuk i pëlqen, si i trajton njerëzit dhe si reagon në situata të ndryshme.
3. A ka emër Perëndia?
Jezui tha: «Ati ynë që je në qiej, u shenjtëroftë emri yt.» (Mateu 6:9) Perëndia ka shumë tituj, por ama ka vetëm një emër. Ai shqiptohet ndryshe në gjuhë të ndryshme. Në shqip zakonisht shqiptohet «Jehova», por disa e shqiptojnë «Jahve».
Në shumë Bibla, emrin e Perëndisë e kanë hequr dhe e kanë zëvendësuar me titujt Zot ose Perëndi. Por, kur u shkrua Bibla, emri i tij dilte rreth 7.000 herë. Jezui e bëri të njohur emrin e Perëndisë kur u mësoi njerëzve për Të.
4. A interesohet Jehovai për ne?
A tregojnë vuajtjet që kanë marrë dhenë se Jehovai është një Perëndi që nuk interesohet për ne? Disa thonë se ai i shkakton vuajtjet që të na vërë në provë, por kjo s’është e vërtetë.
Perëndia na ka dhënë dinjitet duke na krijuar me vullnet të lirë. A nuk është bukur që kemi liri të zgjedhim t’i shërbejmë Perëndisë? (Josiu 24:15) Megjithatë, shumë njerëz zgjedhin t’u bëjnë keq të tjerëve, prandaj vuajtjet s’kanë të sosur. Jehovai ndien dhembje kur sheh padrejtësi të tilla.
Jehovai është një Perëndi që interesohet për ne. Ai dëshiron ta gëzojmë jetën. Së shpejti, do t’i zhdukë vuajtjet dhe ata që i shkaktojnë. Ndërkohë, ka arsye të fortë pse po i lejon vuajtjet për një periudhë të kufizuar. Në mësimin 8, do të mësojmë cila është kjo arsye.
5. Si t’i afrohemi Perëndisë?
Jehovai na fton t’i afrohemi me anë të lutjes. Ai interesohet për secilin nga ne. (Psalmi 65:2; 145:18) Është i gatshëm të na falë. I vëren përpjekjet që bëjmë për t’i pëlqyer, edhe nëse nganjëherë nuk ia dalim. Pra, me gjithë papërsosmëritë tona, mund të gëzojmë vërtet miqësi të ngushtë me Perëndinë.
Përderisa Jehovai na ka dhënë jetën, duhet ta duam më shumë se këdo tjetër. (Marku 12:30) Ndërsa ia shpreh dashurinë duke mësuar më tepër për të dhe duke vepruar siç kërkon ai, do t’i afrohesh gjithnjë e më shumë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn